**Uçkeken** (*abq.* Учкьакьан, qaraç.-balk. Ючкёкен, noq. Учкекен) — Rusiya Federasiyası, Qaraçay-Çerkesiya Respublikası, Maloqaraçayevsk rayonunun inzibati mərkəzi. 

Tərkibində yeganə yaşayış məntəqəsi olan inzibati ərazi vahidliyinə aiddir.

Coğrafiyası
-----------

Uçkeken kəndi Podkumok çayının sağ sahilində və Eşkakon çayının hər iki sahilində yerləşir. Kənd Çerkessk şəhərindən 45-46 km cənub-şərqdə, Kislovodskdan 14 km qərbdə qərarlaşır. 
Uçkeken ətrafındakı iqlim soyuq və əhəmiyyətli dərəcədə yağıntılıdır. Qışda havanın orta temperaturu −1,2 ° C-dən 3,5 ° C-ə, yayda + 15.9 ° C-dən + 18.6 ° C-ə qədər dəyişir. Ən soyuq ay yanvar, ən isti ay iyuldur. Bununlada orta illik temperatur + 7,6 ° C təşkil edir. Orta illik yağıntının miqdarı 697 mm-dir. Ən quraq ayı fevral (21 mm yağıntı), ən çox yağıntı düşən ay isə iyundur (117 mm yağıntı).

Tarixi
------

Kənd 1922-ci ildə dağlardan köçənlər tərəfindən qurulmuşdur. 1924-cü ildə burada ibtidai məktəb açılır və bir klub inşa edilir. 1925-ci ildə kənddə telefon xətti çəkilir. 1928-ci ildə doğum xəstəxanası olan bir tibb mərkəzi təşkil olunur. 1926-cı il siyahıyaalınmasına görə 574 ev təsərrüfatında 3109 nəfər yaşayırdı.

Əhali
-----

Milli tərkib
2002-cu il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir:

* qaraçaylılar — 13 792 nəf. (91,6 %),
* ruslar — 594 nəf. (3,9 %),
* abazinlər — 137 nəf. (0,9 %),
* ukraynalılar — 42 nəf. (0,3 %),
* noqaylar — 27 nəf. (0,2 %),
* digər millətlər — 460 nəf. (3,1 %).

2010-cu il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir:

* qaraçaylılar — 15 484 nəf. (93,77 %),
* ruslar — 483 nəf. (2,93 %),
* abazinlər — 119 nəf. (0,72 %),
* laklar — 50 nəf. (0,30 %),
* kabardinlər — 32 nəf. (0,19 %),
* balkarlar — 30 nəf. (0,18 %),
* çeçenlər — 30 nəf. (0,18 %),
* bildirməyənlər — 109 nəf. (0,66 %),
* digər millətlər — 175 nəf. (1,06 %).

Uçkeken Zelençuk kəndindən sonra respublikada ikinci ən böyük kənd tipli qəsəbə, Rusiyanın isə ən böyük kənd yaşayış məntəqələrindən biridir. Qaraçaylıların kompakt yaşadığı ən böyük kənd icmasına sahibdir.

Təhsil
------

Məktəbəqədər təhsil
«İlyaçin» uşaq bağçası

«Çolpan» uşaq bağçası

Orta təhsil
A. M. İjayev adına 1 nömrəli orta məktəb

2 nömrəli orta məktəb

B.D.Uzdenov adına 7 nömrəli orta məktəb (əvvəllər səkkiz illik internat məktəbi)

N.Ş.Semenov adına 11 nömrəli əsas orta məktəb (əvvəllər - ibtidai məktəb, uşaq evi, orta, natamam orta)

Ali təhsil
Pyatiqorsk Dövlət Dilçilik Universitetinin Qaraçay-Çərkəz filialı.

Cənubi Federal Universitetinin filialı

Dini təhsil
Respublika mədrəsə-internat məktəbi (Qaraçay-Çərkəz Respublikasında bu tip yeganə təhsil müəssisəsi)

İstinadlar
----------

1. ↑  .
2. ↑  "Климат Учкекена // Climate-Data.org". 2018-02-12 tarixində arxivləşdirilib. İstifadə tarixi: 2019-10-29.
3. ↑  "Этнокавказ. Национальный состав населения Адыге-Хабльского района по переписи 2002 года". 2014-12-14 tarixində arxivləşdirilib. İstifadə tarixi: 2019-10-29.
4. ↑  "База данных итогов Всероссийских переписей населения 2002 и 2010 годов". 2018-10-09 tarixində arxivləşdirilib. İstifadə tarixi: 2019-10-29.
5. ↑  "Учкекенское сельское поселение. Дошкольное образование". 2018-02-12 tarixində arxivləşdirilib. İstifadə tarixi: 2019-10-29.
6. ↑  "Учкекенское сельское поселение. Среднее образование". 2018-02-12 tarixində arxivləşdirilib. İstifadə tarixi: 2019-10-29.
7. ↑  "Вузы в Учкекене // Федеральный портал «Российское образование»". 2011-07-07 tarixində arxivləşdirilib. İstifadə tarixi: 2019-10-29.
8. ↑  "Учкекенское сельское поселение. Медресе-интернат". 2018-02-12 tarixində arxivləşdirilib. İstifadə tarixi: 2019-10-29.